Patvirtinta

Visuotinio narių susirinkimo

2015 m. lapkričio 6 d. sprendimu

**LIETUVOS VAIKŲ IR ŠEIMOS TERAPIJOS ASOCIACIJOS dokumentų ir kitos informacijos apie asociacijos veiklą pateikimo nariams tvarkos aprašas NR. 2**

1. Šis aprašas reglamentuoja šios Asociacijos dokumentų ir kitos informacijos apie asociacijos veiklą pateikimo nariams tvarką.

2. Nariui raštu pareikalavus, Asociacija ne vėliau kaip per 10 dienų nuo reikalavimo gavimo dienos privalo sudaryti nariui galimybę susipažinti ir (ar) pateikti kopijas šių dokumentų:

2.1. Asociacijos įstatų,

2.2. metinės finansinės atskaitomybės ataskaitų,

2.4. revizoriaus išvadų bei ataskaitų,

2.5. visuotinių narių susirinkimų protokolų ar kitų dokumentų, kuriais įforminti visuotinio narių susirinkimo sprendimai,

2.6. narių sąrašų,

2.7. kitų Asociacijos dokumentų, kurie turi būti vieši pagal įstatymus.

3. Ginčus dėl nario teisės į informaciją sprendžia teismas.

4. Prašymą susipažinti su Asociacijos dokumentais ir kita informacija apie Asociacijos veiklą, kuri neatsispindi jos veiklos ataskaitoje ir nebuvo pateikta nariams, Asociacijos narys pateikia Prezidentui, kuris pateikia nariui pageidaujamus dokumentus ar informaciją tokia forma, kokioje ja disponuoja.

5. Asociacijos dokumentai, jų kopijos ar kita informacija nariams pateikiama neatlygintinai. Tais atvejais, kai informacijos medžiagos kiekis yra didelis, gali būti imamas atlyginimas už informacijos parengimo (kopijų darymo ir panašiai) išlaidas.

6. Nariams pateikiamame Asociacijos narių sąraše turi būti nurodyti pagal paskutinius asociacijos turimus duomenis asociacijos narių vardai, pavardės, juridinių asmenų pavadinimai, įnašų dydis, narių adresai korespondencijai.

7. Protokolų, sandorių, kitų Asociacijos dokumentų originalai nariui susipažinti pateikiami Asociacijos buveinėje.

8. Už Asociacijos dokumentų ir kitos informacijos apie asociacijos veiklą pateikimą nustatytąja tvarka atsako Prezidentas.

\_\_\_\_\_\_\_\_\_\_\_\_\_\_\_\_\_\_

Patvirtinta

Visuotinio narių susirinkimo

2015 m. lapkričio 6 d. sprendimu

**LIETUVOS VAIKŲ IR ŠEIMOS TERAPIJOS ASOCIACIJOS stojamųjų įnašų ir narių mokesčių DYDŽIŲ IR mokėjimo tvarkos aprašas nR.2**

1. LVSTA stojamųjų įnašų ir narių mokesčių mokėjimo tvarkos aprašas reglamentuoja stojamųjų įnašų sumokėjimo, Asociacijos narių mokesčių mokėjimo tvarką.
2. Stojamojo mokesčio dydis pavieniams asmenims – 15 eur.
3. Stojamojo mokesčio dydis įstaigoms, įmonėms – 45 eur.
4. Stojamasis mokestis sumokamas iki einamųjų metų gruodžio pirmos dienos.
5. Nario mokesčio dydis pavieniams asmenims – 15 eur vieneriems metams.
6. Nario mokesčio dydis įstaigoms, įmonėms – 45 eur vieneriems metams.
7. Nario mokestis mokamas kartą per metus, ne vėliau kaip iki liepos pirmos dienos.
8. Nario mokesčio sumokėjimą laiku kontroliuoja Asociacijos Valdybos paskirtas asmuo.